Sondagskool Les: Paasfees 3 |
Vir hierdie les het jy 'n hele paar hulpmiddels nodig. Elke groep kry 'n boksie of sakkie met opdragte in wat aan die buitekant van die papiertjie genommer is. Dit sal verseker dat die opdragte in die regte volgorde uitgevoer sal word.
Die verhaal van Paasfees word gelees, en by elke deel van die verhaal word rustige Paasfees musiek gespeel (bv. Above all; Amazing love ens.) terwyl die boksie met opdragte aangestuur word. Die kind by wie die boksie is wanneer die musiek ophou moet 'n opdrag (in die regte gemerkte volgorde) uithaal, en die groep moet eers die opdrag uitvoer voordat die verhaal verder gelees word.